钦定古今图书集成/明伦汇编/闺媛典/第020卷 > 《解连环》前人
## 钦定古今图书集成/明伦汇编/闺媛典/第020卷 > 《解连环》前人

寸心谁托。望潇湘暮碧，水遥云邈。自绣带、同翦合欢，
奈鸳枕梦单，凤帏寒薄。淡月梨花，别后伴情怀萧索。
念伤春渐懒，病酒未忺，两眉无药。魂销翠兰紫若。
任钗沉鬓影，香沁眉角。怅画阁、尘满妆台，但玉珮依
然，宝筝闲却。旧约无凭，误共赏、西园桃萼。正天涯、数
声杜宇，断肠院落。